Na temelju članka 33. Zakona o udrugama („Narodne novine“ broj 74/14, 70/17, 38/09 i 98/19) a u svezi s odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine broj 26/15), te članka 19. Statuta ZTK BBŽ, sukladno PRAVILNIKU O KRITERIJIMA I ROKOVIMA ZA UTVRĐIVANJE PROGRAMA I OSIGURAVANJE SREDSTAVA ZA FINANCIRANJE JAVNIH POTREBA REPUBLIKE HRVATSKE U TEHNIČKOJ KULTURI (Pravilnik je objavljen u NN br. 60/1994.), Zajednica tehničke kulture Bjelovarsko -bilogorske županije objavljuje

**J A V N I P O Z I V**

za predlaganje programa i projekata javnih potreba u tehničkoj kulturi

Bjelovarsko-bilogorske županije za 2021. godinu

I.

Zajednica tehničke kulture Bjelovarsko - bilogorske županije poziva udruge sa područja Bjelovarsko-bilogorske županije čije su djelatnosti, programi i projekti u tehničkoj kulturi od interesa za Bjelovarsko-bilogorsku županiju, a za koje su sredstva osigurana u proračunu Bjelovarsko-bilogorske županije Na temelju članka 39. Zakona o proračunu (»Narodne novine«, broj 87/08. i 136/12. I 15/15.) i članka 17. Statuta Bjelovarsko-bilogorske županije (»Županijski glasnik«, broj 7/18.- pročišćeni tekst),

II

Sukladno PRAVILNIKU O KRITERIJIMA I ROKOVIMA ZA UTVRĐIVANJE PROGRAMA I OSIGURAVANJE SREDSTAVA ZA FINANCIRANJE JAVNIH POTREBA REPUBLIKE HRVATSKE U TEHNIČKOJ KULTURI (Pravilnik je objavljen u NN br. 60/1994.),

Kriteriji obuhvaćaju prioritete Republike Hrvatske koji se programima, djelatnostima i poslovima okvirno određenim u članku 16. Zakona o tehničkoj kulturi u točkama 1. do 10. trebaju postići, kriterije za vrednovanje programa kojima se te potrebe zadovoljavaju i kriterije za (su)financiranje konkretnih sadržaja tehničke kulture u Republici Hrvatskoj.

Zajednica tehničke kulture Bjelovarsko-bilogorska županija će u Program javnih potreba u tehničkoj kulturi za 2021. godinu uvrstiti:

1. **Cjeloživotno tehničko obrazovanje svih dobnih skupina, s naglaskom na djecu i mlade koje potiče gospodarski rast temeljen na korištenju vlastitog znanja**
2. **Smanjivanje regionalnih nejednakosti unutar gradova, općina i/ili županija provedbom programa tehničke kulture na lokalnoj razini i u suradnji s različitim dionicima**
3. **Suradnja i popularizacija tehničke kulture na području Bjelovarsko – bilogorske županije**
4. **Jačanje kapaciteta udruga članica**
5. **Programi od posebne važnosti u tehničkoj kulturi na području BBŽ**

III.

Ukupna planirana vrijednost natječaja je 100.000,00 kuna. Najmanji iznos financijskih sredstava koji Prijavitelji mogu prijaviti za provedbu projekta je 1.000,00 kuna. Prijavitelji mogu prijaviti najviše 2 projektna programa u ukupnom iznosu ne većem od 5.550,00 kn. Prijavitelj projekta ima obavezu namjenskog korištenja sredstava, a ZTK BBŽ ima pravo izvršiti kontrolu namjenskog korištenja sredstava.

IV.

Pravo podnošenja prijava imaju udruge u tehničkoj kulturi koje su članice Zajednice tehničke kulture BBŽ, na području Bjelovarsko-bilogorske županije.

V.

Prijedlozi programa/projekta moraju biti ispunjeni na Prijavnici za sufinanciranje javnih potreba u tehničkoj kulturi Zajednice tehničke kulture Bjelovarsko-bilogorske županije za 2021. godinu. Prijavnice trebaju biti ispunjene na računalu.

Uz obrazložene prijedloge programa/projekata podnositelji zahtjeva trebaju dostaviti i ostalu natječajnu dokumentaciju.

Na jednoj prijavnici moguće je prijaviti najviše 2 programa.

Prijavnica i ostala natječajna dokumentacija za sufinanciranje programa/projekta javnih potreba u tehničkoj kulturi Bjelovarsko-bilogorske županije za 2021. godinu može se preuzeti na web stranici Bjelovarsko- bilogorske županije. [Sve ostale obavijesti mogu se dobiti](http://www.bbz.hr/) na e-mail brarai@gmail.com ili vanda.lovrovic@yahoo.com

VI.

**Obvezna dokumentacija za prijavu programa / projekta je:**

1. ovjeren i potpisan OBRAZAC ZA PRIJAVU UDRUGE (sadrži osnovne podatke o podnositelju prijave programa/projekta i osnovne podatke o programu/projektu) koja je ovjerena pečatom i potpisom osobe za zastupanje

2. izjava o neosuđivanosti, ovjerena pečatom i potpisom osobe za zastupanje

3. izjava o nepostojanju dvostrukog financiranja, ovjerena pečatom i potpisom osobe za zastupanje

4. izjava o financiranim programima/projektima organizacije iz javnih izvora u 2021. godini, ovjerena pečatom i potpisom osobe za zastupanje

5. potvrda o upisu u registar neprofitnih organizacija (RNO)

6. izjava o ispunjavanju svih obveza ranije preuzetih ugovora prema davatelju potpora, ovjerena pečatom i potpisom osobe za zastupanje

7. ispunjeni obavezni obrasci, potpisani i ovjereni vezani uz Javni poziv

8. izvješće o izvršenom programu/projektu za 2020. godinu

Neobvezna dokumentacija za prijavu programa/projekta je: izjava o partnerstvu, pisma preporuke i sl.

VI.

**Kriteriji za dodjelu financijskih sredstava su:**

|  |  |  |
| --- | --- | --- |
| Propisani (formalni) uvjeti | DA | NE |
| 1. Prijava je dostavljena u roku |  |  |
| 1. Prijava je dostavljena na pravi Javni poziv |  |  |
| 1. Zatraženi iznos sredstava je unutar financijskih pragova postavljenih u javnom pozivu |  |  |
| 1. Lokacija provedbe programa ili projekta je prihvatljiva lokacija |  |  |
| 1. Popunjen Obrazac opisa programa i projekata |  |  |
| 1. Popunjen Obrazac troškovnika programa/projekta |  |  |
| 1. Obrazac Izjave o nepostojanju dvostrukog financiranja |  |  |
| 1. Ispis iz Registra neprofitnih organizacija ne starije od tri mjeseca od dana raspisivanja Javnoga poziv |  |  |
| 1. Preslika financijskog izvješća o poslovanju udruge za 2020. godinu (dostaviti do potpisivanja ugovora) |  |  |
| 1. Obrazac Izjave o partnerstvu (ukoliko udruga na projektu ima partnera) |  |  |
| 1. Izjava o neosuđivanosti |  |  |
| 1. Propisani Obrazac Izjave o financiranim aktivnostima iz javnih sredstava u 2021. godini, |  |  |

|  |  |  |
| --- | --- | --- |
| **A. INSTITUCIONALNA SPOSOBNOST PRIJAVITELJA/PARTNERA** | **Mogući**  **bodovi** | **Ostvareni**  **bodovi** |
| **A.1** Ima li prijavitelj dovoljno iskustva i stručnog kapaciteta za provođenje planiranih aktivnosti projekata/programa (imaju li odgovarajuće sposobnosti, znanje i vještine za njegovo provođenje)? | **0 - 5** |  |
| **A.2** Imaju li partnerske organizacije dovoljno stručnog iskustva i kapaciteta za provođenje planiranih aktivnosti projekta (imaju li odgovarajuće sposobnosti, znanje i vještine za njegovo provođenje)? | **0 - 5** |  |
| **A.3** Imaju li prijavitelj i partner(i) dovoljno upravljačkog kapaciteta (uključujući osoblje, opremu i sposobnost vođenja proračuna projekta/programa)? | **0 - 5** |  |
| **A.4** Postoji li jasna struktura upravljanja projektom/programom? Je li jasno definiran projektni tim i obveze njegovih članova? | **0 - 5** |  |
| **A. UKUPAN BROJ BODOVA (maksimalan broj bodova 20)** |  |  |
| **B. RELEVANTNOST PROJEKTA/PROGRAMA** | **Mogući**  **bodovi** | **Ostvareni**  **bodovi** |
| **B.1** Koliko je projektni prijedlog relevantan u odnosu na ciljeve i prioriteta područja aktivnosti Natječaja (je li projekt/program u skladu s mjerama i aktivnostima u planiranim lokalnim programima, strategijama i politikama koje su u nadležnosti davatelja financijskih potpora)? | **0 - 5** |  |
| **B.2** Jesu li ciljevi projekta/programa jasno definirani i realno dostižni? | **0 - 5** |  |
| **B.3** Jesu li aktivnosti projekta/programa jasne, opravdane, razumljive i provedive? | **0 - 5** |  |
| **B.4** Jesu li rezultati projekta/programa jasno određeni i hoće li aktivnosti dovesti do ostvarivanja rezultata? | **0 - 5** |  |
| **B.5** Ima li projekt/program jasno definirane korisnike (broj, dob, spol i sl.)? Definira li i u kojoj mjeri projekt/program njihove probleme i potrebe? | **0 - 5** |  |
| **B.6** U kojoj mjeri je projekt/program inovativan, poseban ili originalan? | **0 - 5** |  |
| **B.7** U kojoj mjeri su rezultati projekta/programa održivi? Jesu li kvalitetno osmišljeni mehanizmi upravljanja rizicima u provedbi programa ili projekta? | **0 - 5** |  |
| **B.8** Uspostavlja li projekt model koji će druge organizacije moći primijeniti/ponoviti na području iste županije i/ili Republike Hrvatske? | **0 - 5** |  |
| B. UKUPAN BROJ BODOVA (maksimalan broj bodova 40) |  |  |
| C. PRORAČUN (TROŠKOVI) | **Mogući**  **bodovi** | **Ostvareni**  bodovi |
| C.1 Jesu li troškovi projekta/programa realni u odnosu na određene rezultate i predviđeno vrijeme trajanja? \* | (1 - 5) x 2 |  |
| C.2 Jesu li troškovi projekta usklađeni s planiranim aktivnostima projekta/programa? \*[[1]](#footnote-1) | (1 - 5) x 2 |  |
| C. UKUPAN BROJ BODOVA (maksimalan broj bodova 20) |  |  |
| D. PREDNOST U FINANCIRANJU | **Mogući**  **bodovi** | **Ostvareni**  bodovi |
| D.1 Planira li prijavitelj u provedbu aktivnosti uključiti volontere ? | 0 - 5 |  |
| **D.2** Je li prijavitelj za provedbu programa/projekta osigurao dio financijskih sredstava samofinanciranjem? | 0 - 5 |  |
| **D.3** Je li prijavitelj za provedbu programa/projekta zatražio ili osigurao dio financijskih sredstava od drugih donatora? | 0 - 5 |  |
| **D.4** Udruga daje neposredni doprinos rješavanju problema koji su od općeg interesa za Grad? | 0 - 5 |  |
| D. UKUPAN BROJ BODOVA (maksimalan broj bodova 20) |  |  |
| UKUPNO (maksimalan broj bodova 100) |  |  |

VII.

Svaka udruga može prijaviti i ugovoriti provedbu najviše dva projektna programa u okviru ovog Poziva, na razdoblje provedbe do 7 mjeseci. S udrugama kojima će biti odobrena financijska sredstva, ZTK BBŽ će sklopiti ugovor kojim će se detaljnije propisati prava i obveze potpisnika.

Na ovaj Javni poziv ne može se prijaviti program/projekt za kojeg je u 2021. godini odobreno sufinanciranje iz Proračuna Bjelovarsko-bilogorske županije putem drugog natječaja odnosno javnog poziva.

IX.

Prijava programa/projekta koje ne udovoljavaju formalnim uvjetima javnog poziva (zakašnjele prijave, prijave koje ne sadrže svu pozivom propisanu dokumentaciju ili prijave podnesene na neki drugi način odnosno suprotno uvjetima iz ovog javnog poziva) neće se razmatrati o čemu će udruge biti pismeno obaviještene.

X.

Za provedbu ovog Javnog poziva nadležan je Upravni odjel za društvene djelatnosti i obrazovanje. Upravni odjel prikuplja prijave na Javni poziv.

Rješenje o dodjeli financijskih sredstava za programe/projekte udruga donijeti će Predsjednik ZTK BBŽ, a na temelju prijedloga Povjerenstva za provedbu Javnog poziva ZTK BBŽ. Obavijest o rezultatima biti će objavljena na web stranici Bjelovarsko- bilogorske županije.

XI.

Prijava na Javni poziv dostavlja se **isključivo na propisanim obrascima**, koji su zajedno s Uputama za prijavitelje, dostupni na službenim mrežnim stranicama Bjelovarsko- bilogorske županije pod: JAVNI POZIV. Obrasce je potrebno popuniti putem računala. Obrazac prijave, zajedno s ostalim obrascima trebaju biti ovjere i pečatom i potpisan i od strane ovlaštene osobe podnositelja prijave i voditelja projekta.

XI.

ZTK BBŽ i udruga kojoj su dodijeljena financijska sredstva na temelju rješenja o dodjeli financijskih sredstava za programe/projekte udruga u 2021. godini sklapaju ugovor o financijskoj potpori. Ugovorom o financiranju projekta detaljnije se uređuju prava i obveze ugovornih strana.

Prijavitelj postaje korisnik financiranja u trenutku potpisivanja Ugovora sa ZTK BBŽ.

XII.

Prijedloge programa/projekta, pripremljene u skladu sa sadržajem ovog Poziva potrebo je isprintati, potpisati od strane ovlaštene osobe za zastupanje i potvrditi pečatom, te dostaviti, sa svim obveznim prilozima, u jednom primjerku, u zatvorenoj omotnici, poštom, putem dostavljača ili osobno na adresu:

**Bjelovarsko-bilogorska županija**

**Upravni odjel za društvene djelatnosti i obrazovanje (n/p Andrea Prugovečki Klepac)**

**„Za Javni poziv - Prijava prijedloga programa i projekta ZTK BBŽ za 2021. godinu - NE OTVARAJ“**

**dr. Ante Starčevića 8**

**43000 Bjelovar**

XI.

Natječaj je otvoren danom objave na internetskim stranicama BBŽ od

15. studenog 2021. godine. Rok za podnošenje prijava je 25. studeni 2021. godine.

XV.

Prijave programa/projekta koje ne udovoljavaju formalnim uvjetima javnog poziva (zakašnjele prijave, prijave koje ne sadrže svu propisanu dokumentaciju ili prijave podnesene na neki drugi način odnosno suprotno ovim uvjetima iz ovog javnog poziva, neće se razmatrati.

Bjelovar,15. studeni 2021.

**PREDSJEDNIK ZTK BBŽ:**

**Branko Raičković**, instr. savjet.

1. \*ovi bodovi množe se s 2 zbog svoje važnosti [↑](#footnote-ref-1)